gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8266, del 04-04-2018 (2018/2555)

Notificació de la sentència dictada en el procediment de divorci contenciós número 1616/2017.
---------------------------------------------------------------------------------------------

### Dades del document

Número de DOGV
:   8266

Data del DOGV
:   04-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2555


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 1616/2017. [2018/2555]  
Procediment: família, divorci contenciós número1616/2017.  
Demandant: Bayron Eduardo Llanganate Logroño.  
Procurador: Sergio Ortiz Segarra.  
Demandat: Sylvia Tatiana Guevara Jaramillo.  
  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que, en les actuacions de família, divorci contenciós número 1616/2017, a instàncies de Bayron Eduardo Llanganate Logronyo, representat pel procurador Sergio Ortiz Segarra, contra Sylvia Tatiana Guevara Jaramillo, en situació de rebel·lia, en les que, en data 1 de març de 2018, ha recaigut sentència, la part dispositiva de la qual diu així:  
  
«Dispositiva  
Estime la demanda formulada per la representació processal de Bayron Eduardo Llanganate Logroño contra Sylvia Tatiana Guevara Jaramillo, i declare dissolt, per causa de divorci, el matrimoni format pels esmentats cònjuges amb tots els efectes legals.  
Cada part pagarà les costes processals produïdes a instàncies seues i les comunes a mitges.  
Mode d'impugnació: per mitjà d'un recurs d'apel·lació davant d'aquest Jutjat, no obstant això, es durà a efecte el que s'ha disposat. El recurs haurà d'interposar-se per escrit en el termini de vint dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 de la LEC). Haurà d'efectuar-se la consignació de 50 - en el compte del Jutjat 4584-0000-02 - número del procediment amb quatre dígits - dos últims números de l'any, en l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació; s'exceptua el cas d'aquells litigants que tinguen el benefici de justícia gratuïta. En cas de no efectuar-se el dipòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
  
Aquesta és la meua sentència, que pronuncie, mane i firme.»  
  
Publicació. La sentència anterior va ser donada, llegida i publicada pel/per la jutge/essa que la va dictar, mentre celebrava audiència pública en el mateix dia de la data, de la qual cosa jo, el lletrat de l'Administració de justícia, en done fe, a València.  
  
I perquè valga de notificació de forma deguda a Sylvia Tatiana Guevara Jaramillo, en rebel·lia, expedisc i firme aquest edicte.  
  
València, 8 de març de 2018.- El lletrat de l'Administració de justícia: José Esteban Briz Recio.
Diari Oficial de la Generalitat Valenciana


Sumari del DOGV 8252, del 12-03-2018 (2018/2492)

Informació pública relativa al projecte de servei públic de transport CV-008, Alt Palància - Sagunt - València.
---------------------------------------------------------------------------------------------------------------

### Dades del document

Número de DOGV
:   8252

Data del DOGV
:   12-03-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/2492


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública relativa al projecte de servei públic de transport CV-008, Alt Palància - Sagunt - València. [2018/2492]  
La Direcció General d'Obres Públiques, Transport i Mobilitat ha aprovat inicialment el projecte de servei públic de transport CV-008, Alt Palància - Sagunt - València i l'ha sotmés a informació pública de conformitat amb el que disposa l'article 26 de la Llei 6/2011, d'1 d'abril, de mobilitat de la Comunitat Valenciana.  
L'esmentat projecte inicial podrà consultar-se en l'adreça web següent: http://www.habitatge.gva.es/web/transportes/proy-inf-publica0 o de forma presencial en els serveis centrals de la Conselleria d'Habitatge, Obres Públiques i Vertebració del Territori de la ciutat administrativa 9 d'Octubre, torre 1, carrer de la Democràcia, 77, planta 9a, de València (46960).  
El termini de presentació d'al·legacions és de 20 dies hàbils, comptadors a partir de l'endemà de la publicació del present anunci en el Diari Oficial de la Generalitat Valenciana.   
L'enllaç de la seu electrònica de la Generalitat Valenciana per a presentar les al·legacions és:  
http://www.gva.es/es/inicio/procedimientos'id\_proc=18084&versió=amp  
  
València, 7 de març de 2018.- El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 8399, del 08-10-2018 (2018/9314)

DECRET 167/2018, de 5 d'octubre, del Consell, pel qual concedeix la Distinció de la Generalitat al Mèrit Cultural a la Reial Acadèmia de Belles Arts de Sant Carles.
--------------------------------------------------------------------------------------------------------------------------------------------------------------------

### Dades del document

Número de DOGV
:   8399

Data del DOGV
:   08-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9314


Data del document
:   05-10-2018

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 167/2018, de 5 d'octubre, del Consell, pel qual concedeix la Distinció de la Generalitat al Mèrit Cultural a la Reial Acadèmia de Belles Arts de Sant Carles. [2018/9314]  
El Consell, mitjançant el Decret 35/1986, de 10 de març, modificat pels decrets 25/1994, de 8 de febrer; 255/1997, de 8 d'octubre; 190/2003, de 3 d'octubre, i 194/2011, de 16 de desembre, va crear la Distinció de la Generalitat al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
La Reial Acadèmia de Belles Arts de Sant Carles va ser creada pel rei Carles III, el 14 de febrer de 1768, i des de 1946 té la seua seu al Palau de San Pius V, en la ciutat de València. Durant els seus 250 anys d'existència, la Reial Acadèmia de Belles Arts de Sant Carles ha reunit un patrimoni artístic compost per més de 15.400 obres, entre les que es troben, pintures, escultures, dibuixos, gravats, plans d'arquitectura, medalles, fotografies, peces arqueològiques, mobiliari, baixos relleus i retaules, que es troben depositats en el Museu de Belles Arts de València, en l'IVAM i en la Facultat de Belles Arts de la Universitat Politècnica de València.  
A més, la Reial Acadèmia de Belles Arts de Sant Carles concedeix el Premi Nacional de Pintura, amb quasi vint edicions; la Medalla al Mèrit en les Belles Arts, creada en 1982, i celebra anualment el Concurs Internacional de Composició Musical.  
Per això, com a reconeixement al seu compromís per divulgar i premiar l'excel·lència artística, i a la seua dedicació per a conservar el patrimoni cultural valencià al llarg de 250 anys d'història, amb la deliberació prèvia del Consell, en la reunió del dia 5 d'octubre de 2018,  
  
  
DECRETE  
  
Concedir la Distinció de la Generalitat al Mèrit Cultural a la Reial Acadèmia de Belles Arts de Sant Carles.  
  
València, 5 d'octubre de 2018  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8290, del 09-05-2018 (2018/4044)

Notificació de la sentència dictada en el procediment ordinari 1161/2016.
-------------------------------------------------------------------------

### Dades del document

Número de DOGV
:   8290

Data del DOGV
:   09-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4044


Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Notificació de la sentència dictada en el procediment ordinari 1161/2016. [2018/4044]  
De: Francisco Masó Ten.  
Procurador: Pablo Vicente Ricart Andreu.  
Contra: Estudi Yellow World, SL.  
Fernando Puig Gómez, lletrat de l'Administració de justícia del Jutjat de Primera Instància número 5 de Castelló de la Plana, faig saber que en aquest procediment seguit a instàncies de Francisco Masó Ten contra Estudi Yellow World, SL, s'ha dictat sentència la dispositiva literal de la qual és la següent:  
  
«Dispositiva  
Estime totalment la demanda interposada pel procurador Pablo Vicente Ricart Andreu, en nom i representació de Francisco Masó Ten contra la mercantil Estudi Yellow World, SL; declare resolt, quedant sense efecte, el contracte privat de compravenda de huit cases de fusta subscrit en data 7 de setembre de 2011, en Ciudad Real, entre Francisco Masó Ten, en qualitat de part venedora, i Andrés Campos García de Mateos, en nom i representació d'Estudi Yellow World, SL, en qualitat de part compradora; i condemne la mercantil demandada que torne a l'actor la possessió efectiva de les cases de fusta objecte del contracte privat de compravenda.  
  
Faig condemna expressa a costes a la part demandada.  
Notifiqueu aquesta resolució a les parts i feu-los saber que en contra es pot interposar un recurs d'apel·lació davant de l'Audiència Provincial de Castelló, a interposar per mitjà d'un escrit presentat en el termini de vint dies a partir de la seua notificació davant d'aquest mateix jutjat. Subjecte al pagament de la taxa legalment establida en la disposició addicional 15a, apartat 9, de la Llei orgànica 6/1985, d'1 de juliol, del Poder judicial, introduïda per la Llei orgànica 1/2009, de 3 de novembre.  
  
Aquesta és la meua Sentència, de la qual s'expedirà un testimoniatge per a la seua unió en actuacions, que pronuncie, mane i firme.»  
  
I atés que el demandat, Estudi Yellow World, SL, es troba en parador ignorat, expedisc aquest edicte a fi que li valga de notificació de forma deguda.  
  
Castelló de la Plana, 23 de febrer de 2018.- El lletrat de l'Administració de justícia: Fernando Puig Gómez.
Diari Oficial de la Generalitat Valenciana


Sumari del DOGV 8241, del 23-02-2018 (2018/882)

Notificació de la sentència dictada en el judici verbal número 1183/2016.
-------------------------------------------------------------------------

### Dades del document

Número de DOGV
:   8241

Data del DOGV
:   23-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/882


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el judici verbal número 1183/2016. [2018/882]  
En el procediment verbal 1183/2016 seguit a instàncies de la comunitat de propietaris de l'edifici Luz de Calpe II, representada pel procurador senyor Sempere Sirera contra Luz de Calpe, SL, declarada en rebel·lia processal, s'ha dictat la sentència que té l'encapçalament i dispositiva, literalment, com segueix:  
  
«Sentència número 10/2018  
Dénia, 12 de gener de 2018  
Ana María Verdejo López, magistrada jutgessa del Jutjat de Primera Instància número 4 de Dénia, he vist aquestes actuacions de judici verbal seguides davant d'aquest jutjat assenyalades amb el número 1183/2016 a instàncies de comunitat de propietaris edifici Luz de Calpe II, representada pel procurador Vicente Jaime Sempere Sirera contra Luz de Calpe, SL, declarada en rebel·lia processal.  
  
Dispositiva  
Estime la demanda formulada per comunitat de propietaris edifici Luz de Calpe II representada pel procurador Vicente Jaime Sempere Sirera contra Luz de Calpe, SL, declarada en rebel·lia processal i en conseqüència condemne la part demandada a pagar a la part actora la quantitat de cinc mil set-cents deu euros amb seixanta-un cèntims (5.710,61 ?) més les quotes que per despeses ordinàries es meriten fins a la data d'aquesta resolució i tot això amb els interessos meritats en la forma establida en el fonament tercer d'aquesta resolució. Tot això, fent condemna expressa a costes a la part demandada.  
  
Contra aquesta resolució pot interposar-se recurs d'apel·lació en el termini de 20 dies davant de l'Audiència Provincial.  
Així, aquesta és la meua sentència, de la qual es portarà testimoniatge a les actuacions corresponents que pronuncie, mane i firme.»  
  
Atés que la demandada, Luz de Calpe, SL, es troba en parador ignorat, expedisc aquest edicte a fi que li valga de notificació de forma deguda.  
  
Dénia, 15 de gener de 2018.- La lletrada de l'Administració de justícia: Dunia María Valero Morant.
Diari Oficial de la Generalitat Valenciana


Sumari del DOGV 8273, del 13-04-2018 (2018/3578)

Notificació de la sentència dictada en el procediment ordinari número 1061/2015.
--------------------------------------------------------------------------------

### Dades del document

Número de DOGV
:   8273

Data del DOGV
:   13-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3578


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1061/2015. [2018/3578]  
Eva María Mateu Peidró, lletrada de l'Administració de justícia del Jutjat de Primera Instància número 2 de Castelló de la Plana, faig saber que, en el procediment ordinari 1061/2015, s'ha dictat sentència en data 7 de març de 2017, l'encapçalament i la dispositiva de la qual literalment són com segueix:  
  
«Sentencia número 46/2017  
Castelló de la Plana, 7 de març de 2017  
Diana Moreno Martín, magistrada jutgessa del Jutjat de Primera Instància número 2 de Castelló de la Plana i el seu partit, he vist aquestes actuacions de judici ordinari 1061/2015, en les quals ha sigut part demandant l'entitat Caixabank, SA, representada per la procuradora senyora Ballester Ferreres i assistida per la lletrada María Victoria Ramírez Huguet, i part demandada José Vicente Rubert Simó i Felicidad Vendrell Martín de Santos, en situació de rebel·lia processal, sobre la reclamació d'una quantitat, atenent els següents,  
Dispositiva  
Estime substancialment la demanda formulada per la procuradora senyora Ballester Ferreres, en nom i representació de l'entitat Caixabank, SA, contra José Vicente Rubert Simó i Felicidad Vendrell Martín de Santos, que paguen, a l'actora i pels conceptes expressats en la present resolució, la quantitat de 82.274,32 euros més els interessos de l'article 576 LC a partir de la sentència, s'imposen les costes expressament a la part demandada.  
Declare abusiva la clàusula sexta de l'escriptura de préstec hipotecari de data 18 de maig de 2001 i la seua posterior modificació de 29 d'abril de 2009, que fixa l'interés en el 29 % i, per tant, nul·la de ple dret.  
Notifiqueu aquesta sentència a les parts i feu-los saber que, contra aquesta podran interposar davant d'aquest jutjat, prèvia consignació del depòsit previst, un recurs d'apel·lació en ambdós efectes, dins dels vint dies següents a la seua notificació perquè el resolga l'Audiència Provincial de Castelló.  
Aquesta és la meua sentència, que pronuncie, mane i firme.»  
  
I perquè servisca d'edicte per a la notificació de la sentència als demandats, José Vicente Rubert Simó i Felicidad Vendrell Martín de Santos, expedisc aquest edicte.  
  
Castelló de la Plana, 8 de març de 2017.- La lletrada de l'Administració de justícia: Eva María Mateu Peidró.
Diari Oficial de la Generalitat Valenciana


Sumari del DOGV 8325, del 26-06-2018 (2018/5953)

Notificació de la sentència dictada en el procediment de divorci contenciós número 279/2017.
--------------------------------------------------------------------------------------------

### Dades del document

Número de DOGV
:   8325

Data del DOGV
:   26-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5953


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 279/2017. [2018/5953]  
Vicenta María Casañ Arandiga, lletrada de l'Administració de justícia del Jutjat de Primera Instància número 8  de València.  
Juí: família. Divorci contenciós número 279/2017.  
Part demandant: Mari Carmen Rodríguez Molons.  
Part demandada: José Carbonell Calatayud.  
Sobre divorcis no consensuats.  
   
En el judici a què es fa referència, s'ha dictat la resolució que literalment és com es diu:  
«Dispositiva  
Estime la demanda formulada per Mari Carmen Rodríguez Molons i, en representació seua, pel procurador dels tribunals Miguel Fontana Gallego i assistida del lletrat Javier Bort Estrada contra José Carbonell Calatayud, declarat en situació processal de rebel·lia i declare dissolt, per causa de divorci, el matrimoni contret pels cònjuges assenyalats amb tots els efectes legals.  
Tot això sense fer una especial condemna en les costes d'aquest procediment.  
I una vegada siga ferma aquesta resolució, remeteu-ne un testimoniatge al registre civil on conste inscrit el matrimoni perquè l'anoten al marge.  
Aquesta és la meua sentència que, de conformitat amb el que disposen els articles 265 i 266 de la Llei orgànica del poder judicial, cal anotar en el llibre corresponent, la qual s'afegirà a les actuacions originals i serà notificada a les parts, fent-los saber que contra aquesta sentència podran interposar, en aquest jutjat, un recurs d'apel·lació dins dels vint dies següents a la seua notificació, prèvia constitució d'un dipòsit de 50 euros en el compte de dipòsits i consignacions d'aquest jutjat en l'entitat Banco Santander, SA (disposició addicional 15a de la LO 1/2009).  
  
Ho pronuncie, mane i firme.  
Publicació. L'anterior sentència va ser llegida i publicada pel jutge que la va dictar de forma legal i el mateix dia de la seua data.  
Atés que es desconeix el domicili o la residència actuals de la part demandada, per la Resolució d'11 de juny de 2018, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació.»  
  
  
L'estenc jo, la lletrada de l'Administració de justícia, per a fer constar que aquest edicte ha quedat fixat en el dia de hui al tauler d'anuncis. En done fe.  
  
València, 11 de juny de 2018.- La lletrada de l'Administració de justícia: Vicenta María Casañ Arandiga.
Diari Oficial de la Generalitat Valenciana


Sumari del DOGV 8403, del 16-10-2018 (2018/9291)

RESOLUCIÓ de 4 d'octubre de 2018, de la Universitat Miguel Hernández d'Elx, per la qual nomena funcionaris dels cossos docents universitaris.
---------------------------------------------------------------------------------------------------------------------------------------------

### Dades del document

Número de DOGV
:   8403

Data del DOGV
:   16-10-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/9291


Data del document
:   04-10-2018

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

RESOLUCIÓ de 4 d'octubre de 2018, de la Universitat Miguel Hernández d'Elx, per la qual nomena funcionaris dels cossos docents universitaris.  
 [2018/9291]  
En virtut del concurs convocat per Resolució de 30 de maig de 2018 (Boletín Oficial del Estado de 13.06.2018), i de conformitat amb les propostes elevades per les Comissions designades per a jutjar els esmentats concursos.  
Aquest rectorat, fent ús de les atribucions que confereixen l'article 65 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, i la resta de disposicions concordants, ha resolt nomenar en el Cos de Catedràtics d'Universitat de la Universitat Miguel Hernàndez d'Elx a:  
  
José Antonio Pérez Juan, amb document nacional d'identitat número [...]882M, en l'àrea de coneixement d'Història del Dret i de les Institucions  
Carlos Rodríguez Fernández-Pousa, amb document nacional d'identitat número...351T, en l'àrea de coneixement de Teoria del Senyal i Comunicacions.  
Ignacio Gómez Lucas, amb document nacional d'identitat número [...]414Y, en l'àrea de coneixement d'Edafologia i Química Agrícola.  
  
José Navarro Pedreño, amb document nacional d'identitat número [...]894R, en l'àrea de coneixement d'Edafologia i Química Agrícola.  
  
  
Contra el present acte, que esgota la via administrativa, pot interposar-se un recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades podran interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
Elx, 4 d'octubre de 2018. - El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8299, del 21-05-2018 (2018/4706)

Notificació de la sentència dictada en el judici verbal número 1511/2014.
-------------------------------------------------------------------------

### Dades del document

Número de DOGV
:   8299

Data del DOGV
:   21-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4706


Organisme emissor
:   Jutjat de Primera Instància Número 3 de Benidorm

Tipus de document
:   Edicte

Notificació de la sentència dictada en el judici verbal número 1511/2014. [2018/4706]  
Mitjançant aquest edicte faig saber que en el Jutjat de Primera Instància número 3 de Benidorm (Alacant), se segueixen actuacions de judici verbal (250.2) (VRB) amb número 1511/2014 a instàncies d'Antonio Berenguer Tasa, representat pel procurador Jaime Lloret Sebastián, contra Park Control Dos Mil, SL, declarat en rebel·lia, en les quals s'ha dictat sentència que té l'encapçalament i la dispositiva que literalment són com segueix:  
  
«Sentència número 661319832  
José Luis Preciado Mangado, jutge d'adscripció territorial assignat al Jutjat de Primera Instància número 3 de Benidorm, he vist les actuacions de judici verbal seguides en aquest jutjat amb el número a què s'ha fet referència més amunt, a instàncies d'Antonio Berenguer Tasa, representat pel procurador Jaime Lloret Sebastián i defesa amb l'assistència lletrada de María Belén Soriano Pardo contra Catalana Occidente, SA, i contra Park Control Dos Mil, SL, els quals no van comparéixer a la vista i es va declarar la seua rebel·lia processal. El plet va versar sobre reclamació d'una quantitat, i atesos els següents:  
Dispositiva  
[...]  
Aquesta és la meua sentència, de la qual s'ha d'unir un certificat a les actuacions, que pronuncie, mane i firme.  
Benidorm, 16 de desembre de 2015.»  
  
I perquè servisca de notificació al demandat rebel Park Control Dos Mil, SL, el domicili del qual s'ignora, per a la seua publicació en el Diari Oficial de la Generalitat Valenciana i al tauler d'anuncis d'aquest jutjat, expedisc aquest edicte.  
  
Benidorm, 6 d'abril de 2018.- La lletrada de l'Administració de justícia: Susana Lanchas Rodríguez.